**Mikael Antonsson** (født 31. mai 1981 i Karlskrona) er en svensk tidligere fotballspiller. Han har tidligere spilt for IFK Göteborg, FK Austria Wien, Panathinaikos og FC København. Han var også en del av Sveriges tropp under EM i fotball 2012.

Klubbkarriere
-------------

Antonsson begynte sin spillerkarriere hos den lokale klubben AIK Sillhövda tilbake i 1989. Han debuterte for klubben i 1995, og scoret åtte mål på 28 kamper frem til 1997.

### IFK Göteborg

Han meldte overgang til IFK Göteborg i 1997, hvor han først gikk gradene i ungdomssystemet før han fikk sin seriedebut i Allsvenskan i 2001.

### Austria Wien

Antonsson ble solgt til den østerrikske klubben FK Austria Wien sommeren 2004 med en overgangssum på €450 000. I Wien ble han skadeplaget og fikk spille få kamper i sine to år i klubben. Han rakk likevel å få med seg nok kamper til å bli to ganger cupmester i ÖFB-Cup i 2004/2005-sesongen og 2005/2006-sesongen, samt seriemester i Østerriksk Bundesliga i 2005/2006-sesongen.

### Panathinaikos

I januar 2006 ble Antonsson solgt til den greske klubben Panathinaikos, hvor han skrev under på en toårskontrakt. Der erfarte han problemer med å spille seg til en fast førstelagsplass, men fikk likevel syv seriekamper på én sesong.

### FC København

Sommeren 2007 signerte Antonsson en fireårskontrakt med den danske hovedstadsklubben FC København, som da var under ledelse av Ståle Solbakken. Han fikk tillit av Solbakken og etablerte seg raskt på førstelaget, hvor han også dannet seg et effektivt partnerskap med den islandske midtstopperen Sölvi Ottesen. I 2010/2011-sesongen imponerte han i oppgjøret mot sin gamle klubb Panathinaikos, og ble plukket ut til «rundens lag» i Mesterligaen 2010/2011 av fotballnettstedet Goal.com. Dette var også en av Antonssons bedre sesonger, ettersom han spilte 28 seriekamper, bidro til at klubben spilte seg frem til åttendedelsfinale i Mesterligaen og til slutt vant det danske seriemesterskapet.

### Bologna

I juli 2011 gikk Antonsson på en fri overgang til den italienske klubben Bologna FC 1909, hvor han skrev under på en toårskontrakt. Han spilte totalt 24 seriekamper i sin første sesong for klubben.

Landslagskarriere
-----------------

Antonsson fikk sin landslagsdebut for det svenske herrelandslaget i en vennskapskamp mot Norge den 22. januar 2004 (0–3). Han deltok samme år i Europamesterskapet for U-21, hvor han spilte to av Sveriges tre gruppekamper. Antonsson ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

Meritter
--------

Austria Wien
* Østerriksk Bundesliga (1): 2005/2006
* ÖFB-Cup (2): 2004/2005, 2005/2006

FC København
* Superligaen (3): 2008/2009, 2009/2010, 2010/2011
* Landspokalturneringen (1): 2008/2009

Referanser
----------

1. ↑  FCK.dk – Mikael Antonsson til F.C. København (Publisert 21. juni 2007, besøkt 6. juni 2012)
2. ↑  Goal.com – Champions League Team Of The Round: Matchday Two (Av Peter Staunton. Publisert 30. september 2010, besøkt 6. juni 2012)
3. ↑  Expressen.se – Antonsson klar för Bologna (Publisert 2. juli 2011, besøkt 6. juni 2012)
4. ↑  Svenskfotboll.se – EM-truppen uttagen (Publisert 14. mai 2012, besøkt 6. juni 2012)

Eksterne lenker
---------------

* (en) Mikael Antonsson – FIFA Rediger på Wikidata

* (en) Mikael Antonsson – UEFA Rediger på Wikidata

* (en) Mikael Antonsson – Transfermarkt Rediger på Wikidata

* (en) Mikael Antonsson – national-football-teams.com Rediger på Wikidata

* (en) Mikael Antonsson – WorldFootball.net Rediger på Wikidata

* (en) Mikael Antonsson – Soccerbase.com Rediger på Wikidata

* (en) Mikael Antonsson – FootballDatabase.eu Rediger på Wikidata

* (en) Mikael Antonsson – Soccerway Rediger på Wikidata

* (en) Mikael Antonsson – EU-Football.info Rediger på Wikidata

* (en) Mikael Antonsson – FBref Rediger på Wikidata
* (en) Footballdatabase.eu – Player, Mikael Antonsson – Spillerprofil
* (en) National-football-teams.com – Antonsson, Mikael – Spillerprofil

| * v
* d
* r
Sveriges tropp – EM i fotball 2012 |
| --- |
| 
* 1 Isaksson
* 2 Lustig
* 3 Mellberg
* 4 Granqvist
* 5 M. Olsson
* 6 Elm
* 7 Larsson
* 8 Svensson
* 9 Källström
* 10 Ibrahimović (k)
* 11 Elmander
* 12 Wiland
* 13 J. Olsson
* 14 Hysén
* 15 Antonsson
* 16 Wernbloom
* 17 Safari
* 18 Holmén
* 19 Bajrami
* 20 Toivonen
* 21 Wilhelmsson
* 22 Rosenberg
* 23 Hansson
* Landslagstrener: Hamrén

 | Flagget til Sverige |

|  |  |
| --- | --- |
| Oppslagsverk/autoritetsdata | VIAF **·** GND
 |